**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 26. и 27. став 10. Закона о јавној својини (“Службени гласник РС” бр.72/2011, 88/2013 и 105/2014), Одлуке о Општинском већу општине Гаџин Хан ( “Службени гласник града Ниша” бр.83/2012), на 126. (стодвадесетшестој) седници, одржаној дана 22. јануара 2016. године, доноси

**О Д Л У К У**

**I** **Уступају се на коришћење без накнаде** покретне ствари у јавној својини – опрема и репроматеријал коју је општина добила у власништво као донацију Европске уније, Владе Швајцарске и Владе Републике Србије, преко програма Европског прогреса „Сади да би се самозапослио“, **Удружењу „Засад“ из Гаџиног Хана, ул.Милоша Обилића, Гаџин Хан**, и у том смислу закључити уговор о уступању опреме.

**II**  **Овлашћује се председника општине Гаџин Хан**, Саша Ђорђевић, да у име и за рачун општине Гаџин Хан са “ Удружењем „Засад“ из Гаџиног Хана, ул.Милоша Обилића, Гаџин Хан и корисницима, закључи предметни уговор.

***О б р а з л о ж е њ е***

Општина Гаџин Хан је добила у власништво као донацију Европске уније, Владе Швајцарске и Владе Републике Србије, преко програма Европског прогреса „Сади да би се самозапослио“, опрему: аутоматску машину за паковање чаја у филтер врећице без кончића АПЧ2-1 комад и мотокултиватор ВАЛПАДАНА Блитц 70 са диферцијалом, 12кс дизел и погоном фрезе са ротором и лимаријом- 1 комад, као и репроматеријал:семена и баштенску опрему по 60 комплета.

На основу законских одредби и несметане реализације пројекта „Сади да би се самозапослио“, потребно је закључити уговор о уступању опреме и репроматеријала чији је власник Општина Гаџин Хан , Удружењу „Засад“ из Гаџиног Хана које ће корисницима пројекта давати опрему на услужну употребу и репроматеријал на коришшћење ради подизања засада лековитог биља, донета је одлука као у изреци.

ОПШТИНСКО ВЕЋЕ ОПШТИНЕ ГАЏИН ХАНУ

Број: 06-46/16-III ПРЕДСЕДНИК

Гаџином Хану 22.01.2016.године Саша Ђорђевић